இரண்டாம் எலிசபெத் ஐக்கிய இராச்சியத்தின் அரசி மற்றும் பிற பொதுநலவாய நாடுகளின் அரசி, நீண்ட காலம் வாழ்ந்த மற்றும் நீண்ட காலம் ஆட்சி செய்த பிரித்தானிய அரசி தனது 96 வயதில் 8 செப்டம்பர் 2022 அன்று இசுக்கொட்லாந்திலுள்ள பால்மோரல் கோட்டையில் இறந்தார். இவரது மரணம் குறித்த அதிகாரப்பூர்வ அறிவிப்பு 18:30 *பி. கோ. நேரத்தில்* தெரிவிக்கப்பட்டது. முன்னதாக, இவரது உடல்நிலை வேகமாக மோசமடைந்து வருவதாகவும், மருத்துவக் கண்காணிப்பில் வைத்துள்ளதாகவும் மருத்துவர்கள் தெரிவித்தனர்.

எலிசபெத்தின் மரணத்திற்குப் பல நாடுகள் துக்கம் அனுசரிக்க உள்ளது.

பின்னணி
-------

 ஐக்கிய இராச்சியத்தின் இரண்டாம் எலிசபெத் சூன் 2021-ல்
எலிசபெத் மகராணியின் வயதானகால வாழ்க்கை நல்ல ஆரோக்கியத்துடன் இருந்தப்பொதும் ஏப்ரல் 2021-ல் அரசியின் கணவர் இளவரசர் பிலிப் இறந்த பிறகு, மோசமடையத் தொடங்கியது. அக்டோபரில், பொது நிகழ்ச்சிகளில் பங்கேற்கும் போது ஊன்று கோலினை பயன்படுத்தி நடக்கத் தொடங்கினார். மேலும் வட அயர்லாந்து வருகையின் போது முதுகு சுளுக்கு உட்பட மருத்துவக் காரணங்களால் அக்டோபர் 20ஆம் தேதி இரவு மருத்துவமனையில் அனுமதிக்கப்பட்டார். கிளாஸ்கோவில் 2021 ஐக்கிய நாடுகளின் காலநிலை மாநாடு  மற்றும் 2021 தேசிய நினைவூட்டல் சேவை ஆகியவற்றில் அரசி பங்கேற்பது உடல்நலக் காரணங்களுக்காக ரத்து செய்யப்பட்டன.
பிப்ரவரி 2022 இல், இங்கிலாந்தில் கோவிட்-19 தொற்றுநோய் பரவியபோது. ​​வின்ட்சர் கோட்டையில் கோவிட்-19க்கு மருத்துவ பரிசோதனை செய்த பலரில் மகராணியும் ஒருவராக இருந்தார். சோதனையின் முடிவியில் அரசிக்கு கோவிட்-19 தொற்று அறிகுறிகள் இருப்பது தெரிவிக்கப்பட்டது. பின்னர் அரசி இந்த நோய் "ஒருவரை மிகவும் சோர்வாகவும் சோர்வாகவும் ஆக்குகிறது" என்று கருத்து தெரிவித்தார். கோவிட்-19 பெருந்தொற்று நீண்ட கால உடல்நல பாதிப்புகளை வயதானவர்களிடையே கடுமையானதாக ஏற்படுத்துவதாக அறியப்படுகிறது. இந்நேரத்தில் அரசியின் உடல்நிலை குறித்து கவலைகள் தெரிவிக்கப்பட்டன. இருப்பினும், இவர் நன்றாக நோயிலிருந்து தேறியதாக கூறப்பட்டது. மார்ச் 1ஆம் தேதிக்குள் தனது அலுவல் பணிகளை மீண்டும் தொடங்கினார்.
சூன் மாதம், அரசி தனது 70 ஆண்டு தேவாலய சேவையில் கலந்து கொள்ளவில்லை. கொண்டாட்டங்களின் முதல் நாளில் இவரது அதிகாரப்பூர்வ பிறந்தநாளைக் கொண்டாடும் இராணுவ அணிவகுப்பின் போது "அசௌகரியமாக" அரசி நின்றுகொண்டிருந்தாக அதிகாரப்பூர்வ வட்டாரங்கள் குறிப்பிட்டன. கொண்டாட்டங்களின் போது, அரசி பெரும்பாலும் மாடங்களில் காணப்பட்டார். மேலும் அவர் நன்றி தெரிவிக்கும் தேசிய நிகழ்விலும் பங்கேற்கவில்லை.
மார்ச் 29 அன்று வெஸ்ட்மின்ஸ்டர் மடம் இளவரசர் பிலிப்பு, எடின்பரோ கோமகனுக்கு நன்றி தெரிவிக்கும் இரங்கல் சேவையில் அரசி கலந்து கொண்டார். ஆனால் இந்த மாதத்தின் வருடாந்திர பொதுநலவாய நாள் ஏப்ரல் மாதம் நடந்த *ராயல் மவுண்டி* சேவையில் கலந்து கொள்ள முடியவில்லை. இவர் 59 ஆண்டுகளில் முதல் முறையாக மே மாதம் பாராளுமன்றத்தின் மாநில முதல் கூட்டத்தினை தவறவிட்டார் (முன்னதாக இவர் 1959 மற்றும் 1963-ல் இளவரசர் ஆண்ட்ரூ, யார்க் கோமகன் மற்றும் இளவரசர் எட்வர்ட், வெசெக்ஸ் ஏர்ல் பிறப்பிற்காகக் கர்ப்பமாக இருந்ததால் கலந்து கொள்ளவில்லை). இவர் இல்லாத நேரத்தில், வேல்ஸ் இளவரசர் மற்றும் கேம்பிரிட்ஜ் டியூக் ஆகிய மாநில ஆலோசகர்களாகப் பாராளுமன்றம் துவங்கப்பட்டது. வேல்ஸ் இளவரசர், வாரிசு, அரசி வாழ்க்கையின் முடிவில் அதிக உத்தியோகபூர்வ பொறுப்புகளைப் பெற்றார். பாராளுமன்றத்தின் மாநில துவக்க விழாவில் அரசிக்காகப் பங்கேற்றார்.

செப்டம்பர் 6 ஆம் தேதி, இறப்பதற்கு இரண்டு நாட்களுக்கு முன்பு, அரசி போரிஸ் ஜான்சனின் பதவிவிலகலை ஏற்றுக்கொண்டார் மற்றும் பாரம்பரியத்தை முறித்துக் கொண்டு பால்மோரல் கோட்டையில் (அரசி விடுமுறையிலிருந்த இடம்) இவருக்குப் பிறகு லிஸ் டிரஸை ஐக்கிய இராச்சியத்தின் பிரதமராக நியமித்தார். இது பக்கிங்காம் அரண்மனையில் நடைபெற்ற வழக்கமான நடைமுறையாக இருந்தது. செப்டம்பர் 7ஆம் தேதி, ட்ரஸ் அரசாங்கத்தில் புதிய அமைச்சர்கள் பதவியேற்பதற்காக ஐக்கிய இராச்சியத்தின் பிரைவி குழுவின் இணையவழி கூட்டத்தில் அரசி கலந்து கொள்ள திட்டமிட்டிருந்தார். ஆனால் மருத்துவர்கள் அரசியினை ஓய்வெடுக்க அறிவுறுத்தியதையடுத்து கூட்டம் ஒத்திவைக்கப்பட்டதாக அறிவிக்கப்பட்டது.

காலவரிசை
--------

 எடின்பரோவில் உள்ள ஹோலிரூட் அரண்மனையில் இரண்டாம் எலிசபெத்தின் மரணம் பற்றிய அறிவிப்பு வெளியிடப்பட்டது
8 செப்டம்பர் 2022 அன்று சுமார் 12:30 பிகோநே மணிக்கு, மருத்துவர்கள் கவலை தெரிவித்ததை அடுத்து, அரசி, பால்மோரல் கோட்டையில் மருத்துவக் கண்காணிப்பில் இருப்பதாக பக்கிங்ஹாம் அரண்மனை அறிவித்தது. அந்த அறிக்கையில் கூறப்பட்டுள்ளதாவது:

> இன்று காலை கூடுதலான மதிப்பீட்டைத் தொடர்ந்து, அரசியின் மருத்துவர்கள் இவரது மாட்சிமையின் உடல்நிலை குறித்து அக்கறை கொண்டுள்ளனர் மற்றும் அரசியினை மருத்துவ மேற்பார்வையில் இருக்குமாறு பரிந்துரைத்துள்ளனர். அரசி வசதியாக பால்மோரலில் இருக்கிறார்.
> 
> 
> 

அரசியின் நான்கு குழந்தைகளும் மருமகள்களும், இளவரசர் வில்லியம் மற்றும் இளவரசர் ஹாரியும் அரசியுடன் இருக்கப் பயணம் செய்தனர்.

14:00 மணியளவில் பிபிசி, அரசியின் உடல்நிலை குறித்துத் தொடர்ந்து செய்தி வெளியிடுவதற்காக பிபிசி ஒன்னின் அட்டவணையை இடைநிறுத்தியது. அனைத்து பிபிசி செய்தி ஊடகவியலாளர்கள் மற்றும் ஒளிபரப்பாளர்கள் கருப்பு உடை அணிந்திருந்தனர். அரசியின் உடல்நிலை குறித்த சிறப்பு அறிக்கைகள் மற்ற முக்கிய ஐக்கிய இராச்சியத்தின் முக்கிய அலைவரிசைகளான ஐடிவி, சேனல் 4 மற்றும் சேனல் 5களில் ஒளிபரப்பப்பட்டன. 15:00 மணிக்கு, பிபிசி நிருபர் யால்டா ஹக்கீம், அரசி இரண்டாம் எலிசபெத் இறந்துவிட்டதாக எந்த முறையான அறிவிப்புக்கும் முன்னதாக முன்கூட்டியே டுவிட் செய்தார். பின்னர் அந்த டுவிட்டை விலக்கிக்கொண்டார்.

16:30 மணிக்கு, அரசியின் மரணம் குறித்து பிரதமர் டிரஸ்ஸுக்கு தெரிவிக்கப்பட்டது.

அரச குடும்பத்தின் உத்தியோக பூர்வ டுவிட்டர் கணக்கு 18:30 பிகோநேர முத்திரையுடன் ஒரு டுவிட்டில் அரசியின் மரணத்தை அறிவித்தது.

> இன்று மதியம் பால்மோரலில் ராணி நிம்மதியாக இறந்தார். அரசரும் அரசியும் இன்று மாலை பால்மோரலில் தங்கி, நாளை லண்டன் திரும்புவார்கள்.
> 
> 
> 

அரசியின் மரணம் பற்றிய முதல் இங்கிலாந்து தொலைக்காட்சி அறிவிப்பு சிறிது நேரத்திற்குப் பிறகு வந்தது. மேலும் சில வினாடிகள் பக்கிங்ஹாம் அரண்மனையில் கொடியை அரைக்கம்பத்தில் காட்டிய பின்னர், பிபிசி ஒன்னில் ஒரு நேரடி ஒளிபரப்பின் போது செய்தி தொகுப்பாளர் ஹூ எட்வர்ட்ஸ் சொல்லியிருந்த மேற்கூறிய அறிக்கையை வாசித்தார்.

அடுத்தடுத்து
------------

 சார்லஸ் III, பின்னர் வேல்ஸ் இளவரசர், 2017 இல்
அரசியின் மரணத்திற்குப் பிறகு, இவரது மூத்த மகன் சார்லஸ், வேல்ஸ் இளவரசர், உடனடியாக ஐக்கிய இராச்சியம் மற்றும் பதினான்கு காமன்வெல்த் நாடுகளின் மன்னராக அரியணை ஏறினார். 10 டவுனிங் தெருவிற்கு வெளியே தனது முறையான தொலைக்காட்சி உரையின் போது, பிரதம மந்திரி ட்ரஸ் புதிய மன்னரின் ஆட்சிப் பெயரை அறிவித்தார்:

> இன்று கிரீடம் கடந்து செல்கிறது - இது ஆயிரம் ஆண்டுகளுக்கும் மேலாக நடந்து வருகிறது - நமது புதிய மன்னருக்கு, நமது புதிய அரச தலைவர்: அவரது மாட்சிமை வாய்ந்த மன்னர் சார்லஸ் III.
> 
> 
> 

மன்னரின் முடிசூட்டு விழா தேதி அறிவிக்கப்படவில்லை.

இறுதி சடங்கு
------------

அரசு இறுதிச்சடங்கு பற்றிய விவரங்கள் இன்னும் அறிவிக்கப்படவில்லை; இருப்பினும், இவர் இறந்த பன்னிரண்டு நாட்களுக்குப் பிறகு இறுதிச்சடங்குகள் நடக்கும் என்று எதிர்பார்க்கப்படுகிறது.

துக்க அனுசரிப்பு
----------------

வேல்ஸ் இளவரசி டயானாவின் மரணத்திற்குப் பிறகு நடைமுறைப்படுத்தப்பட்ட நெறிமுறையின்படி, பக்கிங்ஹாம் அரண்மனையில் அரசக் கொடி அரைக் கம்பத்தில் பறக்கவிடப்பட்டது. புதிய மன்னர் பால்மோரல் கோட்டையில் இருந்ததால், ​​ஐக்கிய இராச்சியத்தின் அரச கொடிகயும் இறக்ககி வைக்கப்பட்டு அரசியின் மரணத்தைத் தொடர்ந்து கோட்டையில் மீண்டும் ஏற்றப்பட்டது.
அரசியின் மரண அறிவிப்பு வெளியான நேரத்தில் இலண்டனில் உள்ள பக்கிங்ஹாம் அரண்மனையின் வாயில்களுக்கு வெளியே நூற்றுக்கணக்கான மக்கள் கூடியிருந்தனர். மற்றவர்கள் பிரித்தானிய அரச குடும்பத்திற்கு இரங்கல் மற்றும் அஞ்சலிகளை வெளியிட சமூக ஊடகங்களைப் பயன்படுத்தினர்.
ஒட்டாவாவில் உள்ள மைய வளாகம் மற்றும் வாஷிங்டன், டி.சி.யில் உள்ள ஐக்கிய அமெரிக்க சட்டமன்றக் கட்டிடம் ஆகியவற்றில் கொடிகள் அரைக்கம்பத்தில் பறக்கவிடப்பட்டன.
ஐக்கிய அமெரிக்காவின் குடியரசுத் தலைவர் ஜோ பைடனும் முதல் சீமாட்டி ஜில் பிடன் ஆகியோர் அரசியின் மரணத்தைத் தொடர்ந்து அறிக்கையை ஒன்றை வெளியிட்டனர். இதே போன்று தற்போதுள்ள முன்னாள் ஜனாதிபதிகள் அனைவரும் வெளியிட்டனர். அரசியின் மறைவு நாளில் சூரியன் மறைவு வரை அமெரிக்காவின் கொடியை அரைக்கம்பத்தில் பறக்கவிட அதிபர் பிடன் உத்தரவிட்டார்.
இங்கிலாந்தின் பிரைட்டனில் உள்ள ராயல் பவிலியன், அரசியின் நினைவாக துக்கம் மற்றும் இறுதிச் சடங்குகளை அனுசரிக்கும் வகையில் ஊதா நிறத்தில் ஒளிரச் செய்யப்பட்டது.

மேலும் பார்க்கவும்
------------------

* ஆபரேஷன் லண்டன் பாலம் மற்றும் ஆபரேஷன் யூனிகார்ன், ராணியின் மரணத்தை கையாள்வதற்கான அதிகாரப்பூர்வ திட்டங்கள்.

மேற்கோள்கள்
-----------

1. ↑  "Queen Elizabeth II has died, Buckingham Palace announces". *BBC News*. 8 September 2022. .
2. ↑  Murray, Jessica (12 October 2021). "Queen seen using walking stick for first time in 20 years". *The Guardian*. .
3. ↑  **Lua error in Module:Citation/CS1 at line 3818: attempt to index local 'arch\_text' (a nil value).**
4. ↑  Lee, Joseph (26 October 2021), "Queen will not attend COP26 climate change summit", *BBC News*, archived from the original on 1 February 2022, retrieved 8 September 2022
5. ↑  Becky Morton (14 November 2021), "The Queen to miss Remembrance Sunday service", *BBC News*, archived from the original on 9 March 2022, retrieved 8 September 2022
6. ↑  Lee, Dulcie; Durbin, Adam (20 February 2022). "The Queen tests positive for Covid". *BBC News*. .
7. ↑  News Wires (20 February 2022). "Britain's Queen Elizabeth catches 'mild' Covid-19". .
8. ↑  Couzens, Jo (10 April 2022). "Queen reveals Covid left her 'very tired and exhausted'". *BBC News*. .
9. ↑  "Queen Elizabeth says COVID left "one very tired and exhausted"". 11 April 2022. .
10. ↑  Ken Cohen (2022). "Risk of persistent and new clinical sequelae among adults aged 65 years and older during the post-acute phase of SARS-CoV-2 infection: retrospective cohort study". *The BMJ* **376**: e068414. doi:10.1136/bmj-2021-068414. பப்மெட்:35140117. பப்மெட் சென்ட்ரல்:8828141. .
11. ↑  Ellen J. Thompson (28 June 2022). "Long COVID burden and risk factors in 10 UK longitudinal studies and electronic health records". *Nature* **13** (1): 3528. doi:10.1038/s41467-022-30836-0. பப்மெட்:35764621.
12. ↑  "Who would take over from the Queen if she could not perform her duties?". 13 February 2022. .
13. ↑  Quinn, Ben (21 February 2022). "Covid antivirals an option for the Queen under care of medical household". .
14. ↑  Kirkpatrick, Emily (1 March 2022). "Queen Elizabeth Recovers From COVID and Spends Some Time With Her Grandchildren". *Vanity Fair*.
15. ↑  Kwai, Isabella (1 March 2022). "Queen Elizabeth resumes work 9 days after a positive coronavirus test.". .
16. ↑  Furness, Hannah (2 June 2022), "The Queen to miss service of thanksgiving after suffering discomfort", *The Telegraph*, archived from the original on 27 June 2022, retrieved 8 September 2022
17. ↑  Thompson, Eliza (14 March 2022), "Prince Charles Fills in for Queen Elizabeth II at Commonwealth Day Service Alongside Prince William", *Us Weekly*, archived from the original on 14 March 2022, retrieved 14 March 2022
18. ↑  Lauren, Turner (29 March 2022), "Queen attends Prince Philip memorial service at Westminster Abbey", *BBC News*, archived from the original on 6 June 2022, retrieved 5 April 2022
19. ↑  Adams, Charley (14 April 2022), "Prince Charles stands in for Queen at Maundy Service", *BBC News*, archived from the original on 6 June 2022, retrieved 8 September 2022
20. ↑  "Queen to miss State Opening of Parliament – Prince of Wales to read speech instead", *Sky News*, 9 May 2022, archived from the original on 11 June 2022, retrieved 8 September 2022
21. ↑  Furness, Hannah (10 May 2022), "Queen's Speech: Why Prince William is attending State Opening of Parliament", *The Telegraph*, archived from the original on 12 June 2022, retrieved 8 September 2022
22. ↑  "Queen postpones senior ministers meeting to rest". 7 September 2022. .
23. ↑  "Queen's doctors concerned for her health – palace". 8 September 2022. .
24. ↑  Davies, Caroline (8 September 2022). "Queen under medical supervision at Balmoral after doctors' concerns". .
25. ↑  "Queen under medical supervision as doctors are concerned for her health. Prince Charles, Camilla and Prince William are currently travelling to Balmoral, Clarence House and Kensington Palace said". 8 September 2022. .
26. ↑  Shaw, Neil (8 September 2022). "Duke of York, Princess Anne and Prince Edward all called to Queen's side". .
27. ↑  Whittock, Jesse (8 September 2022). "BBC Suspends Schedule As Concerns Grow Over Queen's Health; UK Broadcasters Cut Into Programs To Relay News" (in en-US). .
28. ↑  Cost, Ben (8 September 2022). "BBC correspondent falsely reported queen died, shocking Twitter" (in en-US). .
29. ↑  "Queen Elizabeth II dies: King Charles III expresses ‘greatest sadness’ upon passing of his mother in first statement as monarch – latest updates". 8 September 2022. .
30. ↑  "Queen Elizabeth II has died, Buckingham Palace announces" (in en-GB). *BBC News*. 8 September 2022. .
31. ↑  Hallemann, Caroline (8 September 2022). "Queen Elizabeth, the Longest-Reigning British Monarch in History, Has Died" (in en-us). .
32. ↑  "The Queen's funeral: what we can expect over the next 10 days" (in en). 8 September 2022. .
33. 1 2  "UK and world react to death of Queen Elizabeth II". .
34. ↑  Reichard, Ryan (8 September 2022). "Late Queen Elizabeth II Mourned on Social Media: See Twitter Reactions to Her Majesty's Death". .
35. ↑  DanTaekema (8 September 2022). "The flag at the Peace Tower on Parliament Hill is now flying at half-mast to mark the passing of Queen Elizabeth II.". .
36. ↑  Wang, Amy (8 September 2022). "Pelosi orders Capitol flags to be flown at half-staff after queen's death". *The Washington Post*. .
37. ↑  POTUS (8 September 2022). "Our statement on the death of Queen Elizabeth II.". .  [*self-published*]
38. ↑  "US Presidents React to News of Queen Elizabeth's Death: 'She Defined An Era'" (in en). .
39. ↑  The White House (2022-09-08). "A Proclamation on the Death of Queen Elizabeth II" (in en-US). .
40. ↑  Dunn, Casey (2013-10-09). "The Color of Royalty, Bestowed by Science and Snails" (in en-US). *The New York Times*. .
41. ↑  "English Funeral and mourning clothing". *ox.ac.uk*. .
42. ↑  "Royal Pavilion in Brighton lit up in memory of Queen Elizabeth II". .